Sense dir-vos com es diu, us parlo d’ella  
com d’algú que ara t’estima o que t’enreda;  
una noia que es desperta amb energia  
uns matins on tot és festa i alegria.  
  
Ella és qui, maltractada,  
és ferida i assetjada;  
ella és, quan es rebel·la,  
qui fa vaga i va a la brega;  
ella és qui, empresonada,  
és traïda, abandonada;  
i qui ens dóna afany de viure  
i desitjos de seguir-la  
molt més lluny, molt més lluny.  
  
Parlo d’ella i és per retre-li homenatge.  
Bella flor del mes de maig o fruit salvatge;  
ben plantada, amb bones cames i atrevida,  
sempre corre per on vol perquè és ben lliure.  
  
Ella és qui, maltractada,  
és ferida i assetjada;  
ella és, quan es rebel·la,  
qui fa vaga i va a la brega;  
ella és qui, empresonada,  
és traïda, abandonada;  
i qui ens dóna afany de viure  
i desitjos de seguir-la  
molt més lluny, molt més lluny.  
  
Sense dir-vos com es diu, us parlo d’ella;  
estimada o rebutjada, mai t’enreda.  
Si voleu que us la presenti finalment,  
el seu nom és «revolució permanent».